Жюл Ромен
Зората ноемврийска с мъка…

Превод от френски: Пенчо Симов, 1978

chitanka.info

Зората ноемврийска с мъка

отблъсва надалеч нощта.

Недоразбудената мисъл

пред сънищата е безсилна.

Ще бъде черно през деня

посред надвисналите сгради

и лампи в барове дълбоки

до късно пладне ще блестят.

Добре е да си в час такъв

сред стара уличка закътан,

където тайнственост незнайна

обгръща всеки глъч и шум.

Тогава свръхестествен дъх

излъчват всичките врати:

нагоре глъхне по стените

и видимо се разпростира;

догдето пък небето леко

просветва в изблик на възторг,

като че е узнало вече

това, което търсим още.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.